Karniolo

La lando Karniolo, slovene [Dežela] Kranjska, historie germane Land Krain kaj en la mezepoka latina Carniola) estis ekde ĉirkaŭ la jaro 973 (laŭ aliaj fontoj 976) markio kontraŭflue de la duklando Karintio. Post la disiĝo de Karintio ĉirkaŭ la jaro 1002, Karniolo fariĝis sendependa landlima markio kun siaj propraj margrafoj. De 1364 ĝi estis duklando kaj de 1849 aŭstra kronlando. Post la fino de la Unua Mondmilito en 1918, la historia teritorio fariĝis parto de Slovenio, kiu apartenis al la fondita Ŝtato de la slovenoj, kroatoj kaj serboj, kiu en 1929 estis renomita al Regno Jugoslavio  (Kraljevina Jugoslavija) fare de reĝo Aleksandro la 1-a Karađorđević. Hodiaŭ la eksa duklando Karniolo estas parto de la Respubliko de Slovenio, sed ne memstara regiona aŭtoritato. La iama ĉefurbo de la la duklando, Ljubljano (germane  Laibach ), nun estas la ĉefurbo de Slovenio.

Kategorio:Historio de Aŭstrio
Kategorio:Historio de Slovenio
Kategorio:Teritorioj de la Sankta Romia Imperio